open-index/open-wikipedia-markdown huggingface dataset:
נאמדי קולינס

**פארל נאמדי קולינס** (בגרמנית: **Pharrell Nnamdi Collins**; נולד ב-10 בינואר 2004 בדיסלדורף שבגרמניה) הוא כדורגלן גרמני המשחק בעמדת הבלם בקבוצת איינטרכט פרנקפורט מהבונדסליגה ובנבחרת גרמניה בכדורגל.

## קריירת מועדונים
קולינס גדל במחלקות הנוער של פורטונה דיסלדורף ובורוסיה דורטמונד. בשנת 2023 שיחק בקבוצת המילואים של המועדון.

ב-3 באוגוסט 2023 חתם על חוזה לחמש שנים באיינטרכט פרנקפורט מהבונדסליגה. ב-5 באפריל 2024 ערך את הופעת הבכורה שלו בקבוצה הראשונה של המועדון, בתיקו 1-1 נגד ורדר ברמן במסגרת המחזור ה-28 בליגה לעונת 2023/2024. ב-14 בינואר 2025 הבקיע את שער הבכורה שלו במועדון, בניצחון 4-1 על פרייבורג במסגרת המחזור ה-17 בליגה לעונת 2024/2025.

## קריירה בין-לאומית
קולינס נולד בגרמניה לאב אמריקאי, והוא יכול לייצג גם את ניגריה או את אירלנד בשל שורשי משפחתו. הוא נכלל בסגל נבחרת גרמניה עד גיל 21 לטורניר אליפות אירופה עד גיל 21 בשנת 2025, ואף שיחק בהפסד לנבחרת אנגליה עד גיל 21 בגמר.

ב-4 בספטמבר 2025 ערך קולינס את הופעת הבכורה שלו במדי נבחרת גרמניה הבוגרת, כשעלה בהרכב בהפסד 2-0 לסלובקיה במסגרת מוקדמות מונדיאל 2026, והוחלף במחצית על ידי דויד ראום.

## קישורים חיצוניים

## הערות שוליים

קטגוריה:כדורגלנים גרמנים
קטגוריה:בלמי כדורגל גרמנים
קטגוריה:כדורגלני איינטרכט פרנקפורט
קטגוריה:כדורגלני נבחרת גרמניה
קטגוריה:גרמנים שנולדו ב-2004
קאווה אליאס

**קאווה אליאס נוגיירה** (בפורטוגזית: **Kauã Elias Nogueira**; נולד ב-28 במרץ 2006 באוברלנדיה שבברזיל) הוא כדורגלן ברזילאי המשחק בעמדת החלוץ בקבוצת שחטאר דונצק מליגת העל האוקראינית.

## קריירת מועדונים
אליאס גדל במחלקת הנוער של פלומיננסה, ושיחק בקבוצה הבוגרת של המועדון במסגרת ליגת העל הברזילאית.

ב-8 בפברואר 2025 חתם בשחטאר דונצק מליגת העל האוקראינית. ב-24 בפברואר ערך את הופעת הבכורה שלו במועדון, בניצחון 1-0 על ליביי ברג קייב במסגרת המחזור ה-18 בליגה לעונת . ב-14 במאי הבקיע את שער הבכורה שלו במועדון, בניצחון על דינמו קייב בגמר הגביע האוקראיני.

## תארים
;פלומיננסה
* גביע ליברטדורס (1): 2023

;שחטאר דונצק
* הגביע האוקראיני (1): 2024/2025

## קישורים חיצוניים

## הערות שוליים

קטגוריה:כדורגלנים ברזילאים
קטגוריה:חלוצי כדורגל ברזילאים
קטגוריה:כדורגלני פלומיננסה
קטגוריה:כדורגלני שחטאר דונצק
קטגוריה:ברזילאים שנולדו ב-2006
Beloved

***Beloved*** (בעברית: "**אָהוּב**") הוא אלבום האולפן השני של הזמר-יוצר האמריקאי גיביון. האלבום יצא לאור דרך חברות התקליטים אפיק רקורדס ו-Not So Fast ב-11 ביולי 2025. ההפקה של האלבום נעשתה על ידי מגוון מפיקים, ביניהם מתיו ברנט, ג'האן סוויט, גיטי, סוון תומאס ומניש. לפני יציאת האלבום פורסמו שני סינגלים מקדימים: "Twenties" ו-"Rather Be". האלבום משמש כהמשך לאלבומו הקודם של גיביון, *Give or Take*.

## רקע והקלטה
עם צאת האלבום, גיביון הופיע בראיון עם מגזין רולינג סטון, בו דיבר על איך מערכת היחסים שלו עם הזמרת ג'סטין סקיי השפיעה על יצירת האלבום. הוא אמר:

בתחילת הראיון תיאר גיביון את האלבום כתצלום, ואמר:  כשהוא מציין שיצירת האלבום אפשרה לו לקחת אחריות על מעשיו בעבר.

כשנשאל לגבי שיתופי פעולה באלבומים שלו, גיביון השיב:

גיביון גם העמיק לגבי המפיקים שמאחורי האלבום, ואמר שהוא נשאר עם אותם מפיקים כי הוא רצה שהאלבום יהיה "מלוכד" וש. הוא המשיך ואמר שהוא רוצה שאנשים ייגשו אליו כאילו זה "האלבום שלנו", ושהוא אוהב את הרעיון שבו בסוף סרט יש רשימה ענקית של קרדיטים, וכל אחד מהם ירגיש מאושר אם הסרט מצליח.

## יציאה וקידום
סינגל הבכורה מתוך האלבום, "Twenties", יצא ב-7 בפברואר 2025. בראיון לבילבורד ב-28 במרץ 2025, אמר גיביון כי הוא "נרגש שאנשים ישמעו" את האלבום הבא שלו, ומרגיש שיש לו "אחריות עם המוזיקה הזו, כי אני רואה איך היא נוגעת באנשים ועוזרת להם.". הסינגל השני, "Rather Be", יצא ב-16 במאי 2025. גיביון הכריז על האלבום 16 ימים לאחר מכן, יחד עם עטיפת האלבום ותאריך היציאה, וגילה כי הקדיש למעלה מאלף ימים להקלטתו.

## ביקורת
האלבום זכה לביקורות חיוביות מצד מבקרי המוזיקה.

אנדי קלמן מ-*[[AllMusic]]* כתב כי האלבום "מלא בהרבה ביטויים דרמטיים ומוכתמים בדמעות של חרטה, תסכול ושברון לב", ושאומנם הוא אינו "חזרה מוחלטת לעבר, אך הוא שואב במידה רבה מהשנות ה-70", והשווה את האלבום למוזיקת הנשמה של פילדלפיה, למוזיקה של חברת *Hi Records*, ו"פחות מהמאסטרים כמו בארי וייט ואייזק הייז." הוא סיכם ש-"גיביון אולי רואה את מערכת היחסים של שש השנים שלו ככזו שבוזבזה, אך אין שום ספק בזמן שהשקיע בהפיכתה ליצירת אמנות.". ברולינג סטון, מנקפר קונטה כתבה ש-*Beloved* "כמעט נטול מהנגיעות ההיפ-הופיות שקישטו את עבודתו הקודמת", ושגיביון "במקום זאת, מתמסר לגמרי ל-R&B תזמורתי מתקופה אחרת, עשיר במיתרים חדים וברעש אמיתי של מצילות." בדומה לקלמן, קונטה כתבה ש-"*Beloved* מרגיש מחויב לאל גרין, לסול של פילי, לחמישיית הג'קסונים ולפסקולי ה-Blaxploitation." היא הוסיפה ש-"גיביון מציע מבט פנורמי מרהיב על מערכות יחסים רומנטיות במקומות הקשים ביותר שלהן," וששיאו של האלבום הוא כשהוא "מאמץ את המורכבות של שברון הלב."

### רשימות סוף שנה

## ביצועים מסחריים
האלבום נכנס היישר למקום השמיני במצעד בילבורד 200, עם מכירות שוות ערך ל-44,000 יחידות אלבום (כולל 8,000 בעותקים פיזיים) בשבוע הראשון. בנוסף, השירים מהאלבום נצברו יחד ל-47.78 מיליון השמעות לפי דרישה.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי גיביון
קטגוריה:אלבומים באנגלית
קטגוריה:אלבומים שהופקו על ידי ג'ף גיטלמן
קטגוריה:אלבומי חברת אפיק רקורדס
אלווין סאנצ'ס

**אלווין אנטוניו סאנצ'ס** (בצרפתית: **Alvyn Antonio Sanches**; נולד ב-12 בפברואר 2003 בקרטיי שבשווייץ) הוא כדורגלן שווייצרי-צרפתי המשחק בעמדת הקשר בקבוצת לוזאן מליגת העל השווייצרית ובנבחרת שווייץ.

## קריירת מועדונים
סאנצ'ס גדל במחלקות הנוער של לוזאן בנפיקה ולוזאן. ב-13 בנובמבר 2020 חתם על חוזה מקצועני ראשון בלוזאן, ובהמשך העונה החל לשחק בקבוצה הבוגרת של המועדון במסגרת ליגת העל השווייצרית.

## קריירה בין-לאומית
סאנצ'ס נולד בקרטיי שבצרפת, ומוצא משפחתו הוא בכף ורדה. הוא גדל בשווייץ, ושיחק בנבחרת שווייץ עד גיל 21.

ב-12 במרץ 2025 זומן לראשונה לסגל נבחרת שווייץ, לקראת משחקי ידידות נגד נבחרות צפון אירלנד ולוקסמבורג. ב-21 במרץ ערך את הופעת הבכורה שלו בנבחרת, בתיקו 1-1 נגד נבחרת צפון אירלנד. הוא נפצע בדקות האחרונות של המשחק וסיים את העונה.

## קישורים חיצוניים

## הערות שוליים

קטגוריה:כדורגלנים שווייצרים
קטגוריה:קשרי כדורגל שווייצרים
קטגוריה:כדורגלנים צרפתים
קטגוריה:קשרי כדורגל צרפתים
קטגוריה:כדורגלני לוזאן
קטגוריה:כדורגלני נבחרת שווייץ
קטגוריה:שווייצרים שנולדו ב-2003
קטגוריה:צרפתים שנולדו ב-2003
רומן אסה

**רומן ג'וי קוואקו אסה** (באנגלית: **Romain Joy Kouakou Esse**; נולד ב-13 במאי 2005 בלונדון שבאנגליה) הוא כדורגלן אנגלי המשחק בעמדת קשר הכנף בקבוצת קריסטל פאלאס מהפרמייר ליג.

## קריירת מועדונים
אסה נולד באנגליה למשפחה ממוצא איבוארי. הוא גדל במחלקת הנוער של מילוול. ב-26 בדצמבר 2022 ערך את הופעת הבכורה שלו בקבוצה הבוגרת של המועדון, בניצחון 0–2 על ווטפורד במסגרת המחזור ה-24 בפוטבול ליג צ'מפיונשיפ לעונת 2022/2023. ב-19 בינואר 2023 חתם על חוזה מקצועני ראשון במועדון. ב-5 באוגוסט 2023 ערך את הופעת הבכורה שלו במועדון, בניצחון 0–1 על מידלסברו במסגרת המחזור הראשון בליגה לעונת 2023/2024. בסך הכל ערך 61 הופעות ליגה במדי המועדון, בהן הבקיע ששה שערים.

ב-18 בינואר 2025 חתם על חוזה לחמש שנים וחצי בקריסטל פאלאס מהפרמייר ליג. ב-26 בינואר ערך את הופעת הבכורה שלו במועדון, בהפסד 1–2 לברנטפורד במסגרת המחזור ה-23 בליגה לעונת 2024/2025, בו גם הבקיע את שער הבכורה שלו במועדון. הוא ערך שבע הופעות ליגה בעונה זו, והבקיע שער אחד.

## תארים
**קריסטל פאלאס**

* הגבע האנגלי: 2024/2025
* מגן הקהילה: 2025

## קישורים חיצוניים

## הערות שוליים

קטגוריה:כדורגלנים אנגלים
קטגוריה:קשרי כדורגל אנגלים
קטגוריה:כדורגלני מילוול
קטגוריה:כדורגלני קריסטל פאלאס
קטגוריה:אנגלים שנולדו ב-2005
אקי פרננדס

**איגנסיו אסקיאל אגוסטין פרננדס קרבאז'ו** (בספרדית: **Ignacio Ezequiel Agustín Fernández Carballo**; נולד ב-25 ביולי 2002 בסן מיגל שבארגנטינה), הידוע כ**אקי פרננדס** (בספרדית: **Equi Fernández**), הוא כדורגלן ארגנטינאי המשחק בעמדת הקשר האחורי בקבוצת באייר לברקוזן מהבונדסליגה.

## קריירת מועדונים
פרננדס גדל במחלקת הנוער של בוקה ג'וניורס, ובשנת 2021 החל לשחק בקבוצה הבוגרת של המועדון במסגרת ליגת העל הארגנטינאית. בחודש פברואר 2022 הושאל לטיגרה מליגת העל הארגנטינאית עד לתום עונת . הוא ערך 25 הופעות ליגה במהלך תקופת ההשאלה, ובסיומה חזר לבוקה ג'וניורס. בסך הכל ערך 26 הופעות ליגה במדי בוקה ג'וניורס, בהן הבקיע שני שערים.

ב-4 באוגוסט 2024 חתם באל-קאדסיה מליגת העל הסעודית. הוא ערך 32 הופעות ליגה במשך עונת , בהן הבקיע שער אחד.

ב-1 בספטמבר 2025 חתם פרננדס עד לתום עונת 2029/30 בבאייר לברקוזן מהבונדסליגה.

## קריירה בין-לאומית
פרננדס נכלל בסגל הנבחרת האולימפית של ארגנטינה לטורניר הכדורגל באולימפיאדת פריז (2024), וערך ארבע הופעות בטורניר.

## תארים
;בוקה ג'וניורס
* הסופר קאפ הארגנטינאי (1): 2022

## קישורים חיצוניים

## הערות שוליים

קטגוריה:כדורגלנים ארגנטינאים
קטגוריה:קשרי כדורגל ארגנטינאים
קטגוריה:כדורגלני בוקה ג'וניורס
קטגוריה:כדורגלני טיגרה
קטגוריה:כדורגלני אל-קאדסיה
קטגוריה:כדורגלני באייר לברקוזן
קטגוריה:כדורגלנים ארגנטינאים באולימפיאדת פריז (2024)
קטגוריה:ארגנטינאים שנולדו ב-2002
ראש מבצעי החלל

**ראש מבצעי החלל של ארצות הברית** (באנגלית: **Chief of Space Operations**, ובראשי תיבות: **CSO**) הוא ראש השירות (Service Chief) של חיל החלל של ארצות הברית, והקצין הבכיר ביותר בשירות זה. תפקידו כולל ייעוץ צבאי ראשי למזכיר חיל האוויר בכל הנוגע להפעלת חיל החלל, וכן ייעוץ צבאי למועצה לביטחון לאומי, למזכיר ההגנה ולנשיא ארצות הברית, כחבר במטות המשולבים של הכוחות המזוינים של ארצות הברית.

מפקד חיל החלל הוא גנרל בדרגת ארבעה כוכבים, ובדרך כלל נחשב לקצין הבכיר ביותר בשירות פעיל בחיל החלל. מדובר בתפקיד מנהלי שמושבו בפנטגון, והוא אינו כולל סמכות פיקוד מבצעית ישירה על כוחות חיל החלל. עם זאת, המפקד כן מפקח על יחידות וארגונים בחיל החלל כנציגו של מזכיר חיל האוויר.

## הערות שוליים

קטגוריה:המטות המשולבים של ארצות הברית
היא לא יודעת למה

"**היא לא יודעת למה**" הוא שיר שהוקלט על ידי הזמר הישראלי פאר טסי. הוא יצא לאור ב-28 ביוני 2025 דרך חברת התקליטים די-מיוזיק עם שאר רצועות האלבום "רדיו שטח 3".

## רקע
טסי הוציא את אלבום האולפן השביעי שלו, "רדיו שטח", בנובמבר 2022, שזכה להצלחה מסחרית רבה ומתוכו בלטו השירים "אהבה חולה" ו-"38". במאי 2024 הוציא אלבום המשך, "רדיו שטח 2", אשר יצא ללא סינגל מקדים, וכלל בתוכו 20 שירים. "רדיו שטח 3" הוא אלבום המשך לשני אלבומים אלו. טסי הודיע על יציאת האלבום בהפתעה ב-27 ביוני, ערב לפני פרסומו הרשמי, דרך הרשתות החברתיות פייסבוק ואינסטגרם.

"היא לא יודעת למה" מתאר מערכת יחסים מורכבת בין הדובר לבין אישה המתמודדת עם קושי לבטא את רגשותיה במילים. מבעד לדימויים פיוטיים נפרשת מערכת שבה השתיקה וההשתהות תופסות את מקומן של מילים מפורשות, והכאב הרגשי בא לידי ביטוי דווקא באי-הביטוי. הדמות הנשית נושאת עמה עוצמה פנימית לצד שבריריות, והיא מוצאת נחמה זמנית בהתבודדות ובקשר אינטימי עם הטבע, "אמא אדמה". השיר מעמיד את הפער שבין הרצון להבנה הדדית לבין מגבלות הביטוי הרגשי, הן מצד האישה והן מצד הדובר. כך הופכת השתיקה עצמה לאמצעי תקשורתי, טעון לא פחות מכל מילה שנאמרת.

## מיקומי שיא

## הערות שוליים

קטגוריה:שירי פאר טסי
קטגוריה:שירים בעברית
קטגוריה:שירים שנכתבו על ידי אבי אוחיון
קטגוריה:שירים שנכתבו על ידי איתן דרמון
קטגוריה:שירים שנכתבו על ידי פאר טסי
קטגוריה:שירים שהולחנו על ידי אבי אוחיון
קטגוריה:שירים שהולחנו על ידי איתן דרמון
קטגוריה:שירים שהולחנו על ידי מתן דרור
קטגוריה:שירים שהולחנו על ידי פאר טסי
קטגוריה:שירים שהופקו על ידי מתן דרור
קטגוריה:סינגלים שהגיעו למקום הראשון במצעד העברי של מדיה פורסט
אבל את

"**אבל את**" הוא סינגל שהוקלט על ידי אביתר בנאי עם קולו של מאיר בנאי מתוך התוכנית של רבקה מיכאלי ברשת ב'. השיר יצא לאור ב-7 ביולי 2025 על ידי חברת התקליטים נענע דיסק.

## רקע
את השיר כתב יוסי בנאי, והוא גם היה הראשון ששר אותו, בלחן של עודד לרר ובאלבום שנשא שת שמו משנת 1979. בשנת 1981 הלחין מאיר בנאי, אחיינו של יוסי, לחן משלו לשיר, שאותו ביצע במסגרת תוכנית רדיו של רבקה מיכאלי. לאחר פטירתו של מאיר שילב אחיו אביתר את קולו בהקלטה המקורית והוסיף שירה חדשה, ליצירת דואט בין שני האחים. הביצוע פורסם ביולי 2025, בסמוך ליום הולדתו ה־65 של מאיר.

אביתר סיפר כי קיבל את ההקלטה מידי חברו של מאיר, עופר מלבין, וכי מדובר בשיר שהיה משמעותי עבורו עוד בילדותו. בתחילה תוכנן השיר להיכלל באלבום "שיחות שלום", אך לבסוף הוחלט להשאירו מחוץ לאלבום, מאחר שלא השתלב בתכניו.

## ביקורות
בביקורתו על השיר "אבל את", מצביע יוסי חרסונסקי על אופיו האינטימי של הטקסט והעיבוד, אשר יחדיו משרטטים דמות אהובה המשמשת עוגן רגשי ותחבירי ביצירה כולה. באמצעות חזרה על שורות כגון "אבל את זה – הסיפור/המסע/החלום הכי יפה של חיי", מבקש הדובר למסגר את אהבתו כציר מרכזי דרכו מתפרשות כלל החוויות והזיכרונות. אף שהשפה הלירית של השיר נראית פשוטה, טמונה בה לטענת חרסונסקי תחושת עומק קיומית, בה האהבה נתפסת ככוח מאחד ומכונן.

בהיבט המוזיקלי, מציין חרסונסקי כי הלחן נבנה באופן מדוד, בקצב בינוני־איטי, ומתפתח בהדרגה אל תוך פזמון עשיר ודינמי יותר. העיבוד המוזיקלי, עליו חתום תמיר מוסקט, שומר על מבנה בהיר ונגיש, אך מוסיף נדבך הרמוני מרוסן. הביצוע הדואטיבי, בו נשזרים קולם של מאיר ואביתר יחד, יוצר מרחב רגשי המשלב עבר והווה, ומדגיש את הממד הבין-דורי של השיר מבלי להיכנע לנוסטלגיה מוצהרת.

## מיקומי שיא

## הערות שוליים

קטגוריה:שירי מאיר בנאי
קטגוריה:שירי אביתר בנאי
קטגוריה:דואטים
קטגוריה:שירים בעברית
קטגוריה:סינגלים בהוצאת נענע דיסק
גן עדן (שיר של אגם בוחבוט)

"**גן עדן**" הוא סינגל שהוקלט על ידי הזמרת הישראלית אגם בוחבוט. את השיר הוציאה ב-11 ביולי 2025 לאור חברת התקליטים גאגא כסינגל שלא מתוך אלבום אולפן.

## רקע
השיר "גן עדן" בלדת אהבה שנכתבה לרגל חתונתה של חברתה הקרובה, קים אור אזולאי, ובן זוגה. השיר נכתב והולחן על ידי בוחבוט עצמה, בשיתוף עם הצמד תמר יהלומי ויונתן קלימי, שגם אחראים על ההפקה המוזיקלית. מדובר בשיר שנוצר במיוחד עבור טקס החופה של בני הזוג, שבו בוחבוט ביצעה אותו אל מול האורחים.

"גן עדן" עוסק בתחושת שלמות ונצחיות הקשורה במפגש זוגי שמגיע לשיאו בטקס הנישואין. באמצעות שפה ישירה ונגישה, השיר מנסה לבטא את עומק הקשר בין שני אנשים ואת החוויה הרגשית שנלווית למעמד זה. מבחינה סגנונית, מדובר בבלדה מלודית באווירה חגיגית.

## ביקורות
בביקורתו על השיר "גן עדן", מתאר יוסי חרסונסקי את היצירה כבלדה רגשית ממוקדת מטרה, שנועדה ללוות רגעי שיא רומנטיים, ובראשם טקסי חתונה. לדבריו, מדובר בשיר המכוון ללב ולא למוח, כזה המתבסס על שפה פשוטה וישירה, ללא מורכבות לשונית או תחבירית יתרה. המילים נכתבו באופן שמייצר תמונה רגשית מיידית, וכוללות דימויים ויזואליים שנועדו לעורר תחושת אינטימיות, בעיקר ברגעים של שקט זוגי.

חרסונסקי מציין כי אף שהשיר עשוי להיתפס כקיטשי או צפוי עבור מאזינים המחפשים תחכום פואטי, הוא מצליח למלא את ייעודו: לרגש. הפנייה לקלישאות רומנטיות שגורות נתפסת כאן ככלי תכליתי, ההולם את ייעודו המסחרי של השיר, בין אם בשימוש באולמות שמחה, בקליפים אישיים או במסגרת הפסקול של תוכניות מציאות.

## מיקומי שיא

## הערות שוליים

קטגוריה:שירי אגם בוחבוט
קטגוריה:שירים בעברית
קטגוריה:שירים שנכתבו על ידי יונתן קלימי
קטגוריה:שירים שנכתבו על ידי תמר יהלומי
קטגוריה:שירים שהולחנו על ידי יונתן קלימי
קטגוריה:שירים שהולחנו על ידי תמר יהלומי
קטגוריה:שירים שהופקו על ידי יונתן קלימי
קטגוריה:שירים שהופקו על ידי תמר יהלומי
קטגוריה:שירים על גן עדן
קטגוריה:שירים על נישואים
קטגוריה:סינגלים שהגיעו למקום הראשון במצעד העברי של מדיה פורסט
הריסון בורוז

**הריסון ג'יימס בורוז** (באנגלית: **Harrison James Burrows**; נולד ב-12 בינואר 2002) הוא כדורגלן אנגלי המשחק בעמדת המגן השמאלי בקבוצת שפילד יונייטד מהפוטבול ליג צ'מפיונשיפ.

## קריירת מועדונים
בורוז גדל במחלקת הנוער של פיטרבורו יונייטד. בשנת 2019 החל לשחק בקבוצה הבוגרת של המועדון במסגרת הפוטבול ליג הראשונה. בעונת 2021/2022 שיחק עם הקבוצה בפוטבול ליג צ'מפיונשיפ, ובסיומה חזרה הקבוצה לפוטבול ליג הראשונה. בסך הכל ערך 148 הופעות ליגה במדי המועדון, בהן הבקיע 14 שערים. בעונת  זכה עם הקבוצה בפרס הפוטבול ליג, כשהוא מבקיע את שני שערי קבוצתו בניצחון 1–2 על וויקומב וונדררס במשחק הגמר של הטורניר.

ב-24 ביולי 2024 חתם על חוזה לארבע שנים בשפילד יונייטד מהפוטבול ליג צ'מפיונשיפ.

## תארים
;שפילד יונייטד
* פרס הפוטבול ליג (1): 2023/2024

## קישורים חיצוניים

## הערות שוליים

קטגוריה:כדורגלנים אנגלים
קטגוריה:מגני כדורגל אנגלים
קטגוריה:כדורגלני פיטרבורו יונייטד
קטגוריה:כדורגלני שפילד יונייטד
קטגוריה:אנגלים שנולדו ב-2002
צרפתית קנדית

**צרפתית קנדית** (בצרפתית: **français canadien**) היא השפה הצרפתית כפי שהיא מדוברת בקנדה. היא כוללת מספר וריאציות, כשהדומיננטית בהן היא צרפתית קוויבקית . צרפתית קנדית היא שפת אמם של 7,300,000 בני אדם נכון לשנת 2011.

## דיאלקטים
### צרפתית קוויבקית
צרפתת קוויבקית מדוברת לרוב בקוויבק ובאונטריו. היא משמרת אלמנטים מסוימים מן הצרפתית המקורית. רוב הקנדים הצרפתים מדברים בדיאלקט זה.

### צרפתית אקדיאנית
צרפתית אקדיאנית היא שפת אמם של 350,000 אקדיאנים המתגוררים באזור הקראים "המריתמים", הכולל את ניו ברנזוויק, נובה סקוטיה ואי הנסיך אדוארד.

### צרפתית מטיסיטית
צרפתית מטיסיטית מדוברת במניטובה, אחת מפרובינציות קנדה, והחמישית מבין הפרובינציות שהצטרפה לקנדה בשנת 1970. דיאלקט זה מדובר בידי המטיסים, עם ילידי המתגורר המתפרס על פני ערבות קנדה. המטיסים משלבים בין שפת המקור שלהם, מיטצ'יפית, לבין צרפתית. השפה המיטצ'פית נמצאת בסכנת הכחדה.

### צרפתית ניופאונדלנדית
צרפתית ניופאונדלנדית היא שפת אמם של 500 אנשים. היא מדוברת באזור פורט או פורט פנינסולה , ניופאונדלנד ולברדור. הצרפתית הניופאונדלנדית מוחלפת בהדרגה בצרפתית אקדיאנית.

## אנגלוז
אנגלוז הוא הטמעה של תבניות לשוניות שמקורן באנגלית בשפות אחרות, מה שהתרחש יותר בצרפתית קנדית עם השפה האנגלית. ישנם משרדים ממשלתיים אשר הוקמו כדי להסדיר את השפה הצרפתית קנדית, לדוגמה, משרד השפה הצרפתית של קוויבק .

## הערות שוליים

קטגוריה:צרפתית
קטגוריה:שפות רומאניות מערביות
קטגוריה:קנדה: תרבות
קטגוריה:ניבים (סיווג שפה)
ליאון פיינר

**ליאון פיינר** (בפולנית: **Leon Feiner**; נודע בשם "מיכאל", "ברזובסקי"; 1885 – 22 בפברואר 1945) היה עורך דין ופעיל חברתי יהודי-פולני, פעיל בבונד הכללי של העובדים היהודים בפולין, וסגן יו"ר המועצה לסיוע ליהודים, ז'גוטה. בין נובמבר 1944 לינואר 1945.

## ביוגרפיה
פיינר נולד בשנת 1885 בקרקוב, אז חלק מאוסטרו הונגריה. הוא שימש כעורך דין במשפטים פוליטיים והיה פעיל באגודת עורכי הדין הסוציאליסטים. בשנת 1939 נשלח לכלא ברזה קרטוסקה למשך שישה שבועות. לאחר פרוץ מלחמת העולם השנייה עם פלישת גרמניה הנאצית לפולין, גם ברית המועצות פלשה ב-17 בספטמבר, כחלק מהסכם מולוטוב-ריבנטרופ בין גרמניה הנאצית לברית המועצות. פיינר נתפס בחלק הסובייטי של פולין הכבושה, נעצר על ידי הנ.ק.ו.ד. ובילה מספר חודשים בכלא סובייטי בלידא שנמצאה ברפובליקה הסובייטית הבלארוסית. למרות העובדה שלפני המלחמה, בכמה הזדמנויות, הגן על קומוניסטים פולנים בבית המשפט כעורך דין, ושהיה השתייך לארגון סוציאליסטי (הבונד הכללי של העובדים היהודים בפולין , הרשויות הסובייטיות האשימו אותו בהיותו "פשיסט" ו"מהפכן-נגד". לאחר פלישת גרמניה הנאצית לברית המועצות, הצליח פיינר להימלט לאחר שהסובייטים נמלטו מלידא ב-1941, ועשה את דרכו לוורשה הכבושה על ידי הנאצים.

במהלך הכיבוש הנאצי של פולין, פיינר, למרות שחי בצד ה"ארי" של ורשה תחת השם הבדוי "ברזובסקי", היה אחד הדמויות המרכזיות במחתרת היהודית בעיר. הוא היה מחברם של רוב ההודעות של הבונד מפולין לבעלות הברית המערביות, בהן תיאר את הטרור והאכזריות הנאצית.

פיינר שימש גם כמדריך עבור השליח הפולני יאן קרסקי בתוך גטו ורשה (שניהם חצו את הגטו דרך תעלות הביוב של ורשה). קרסקי שאל את פיינר מה יהודים אמריקאים ובריטים בולטים צריכים לעשות. "אמור למנהיגים היהודים", אמר פיינר, כי "עליהם למצוא את הכוח והאומץ להקריב קורבנות שאף מדינאי אחר לא היה צריך להקריב מעולם, קורבנות כואבים כמו גורל עמי הגוסס, וייחודיים כאחד".

באותה פגישה ביקש עם קרסקי אמר גם את הדברים הבאים:

קרסקי גם העביר את דו"ח פיינר למנהיגים הפוליטיים הפולנים-יהודים שמואל זיגלבוים ויצחק שוורצברט, שכיהנו במועצה הלאומית הפולנית  של הממשלה הפולנית הגולה שישבה בלונדון. הדו"ח תיאר את גירוש ורציחת יהודים בפולין, כולל דו"ח מפורט על מחנה ההשמדה חלמנו, ונתן את מספר ההרוגים המשוער, נכון למאי 1942, ב-700,000 (המספר בפועל כבר היה גבוה בהרבה). הוראותיו של פיינר לשמואל זיגלבוים היו להפסיק את המחאות ולארגן הפצצות תגמול, חלוקת עלונים והוצאות להורג של גרמנים שנלכדו על ידי בעלות הברית, בתגובה לשואה. תיאור מצבם של היהודים בפולין הכבושה על ידי גרמניה והוראותיו של פיינר הכניסו את זיגלבוים לדיכאון מכיוון שידע שבעלות הברית לא יהיו מוכנות לעזור (זיגלבוים התאבד בסופו של דבר כמחאה על אדישותן של ממשלות בעלות הברית לנוכח השואה).

לאחר מרד גטו ורשה וחיסול הגטו על ידי הגרמנים, ניסה פיינר נואשות לעזור לאלה שנשלחו למחנות עבודה.

ליאון פיינר שרד את הכיבוש הנאצי, את מרד גטו ורשה ואת מרד ורשה, וחולץ בלובלין בינואר 1945. עם זאת, הוא סבל מסרטן הגרון ונפטר בלובלין זמן קצר לאחר מכן, ב-22 בפברואר. אפילו בזמן שהיה בבית החולים הוא שמר על קשרים עם חבריו ועם פעילים פוליטיים אחרים והשתתף בדיונים על עתיד הבונד בפולין. לאחר מותו נקבר בבית הקברות היהודי בוורשה (רובע 12).

## קישורים חיצוניים

## הערות שוליים

קטגוריה:בונדיסטים
קטגוריה:פוליטיקאים יהודים פולנים
קטגוריה:סוציאליסטים
קטגוריה:נפטרים מסרטן
קטגוריה:ילידי 1885
קטגוריה:פולנים שנפטרו ב-1945
מבצר פראטאפגד

שמאל|ממוזער|280px|מבט על המבצר
**מבצר פראטאפגד** (במראטהית: **प्रतापगड**) הוא מבצר הררי הממוקם ב שבמדינת מהאראשטרה שבמערב הודו. המבצר נמצא במרחק של 24 קילומטרים מהעיירה , וכיום הוא יעד תיירותי פופולרי.

חשיבותו ההיסטורית של המבצר נובעת מ, שהתרחש כאן ב-10 בנובמבר 1659, בין צ'הטרפטי שיוואג'י מהאראג' לבין המצביא  מ.

המבצר נבנה על פסגת גבעה, בגובה של כ-1,080 מטרים מעל פני הים, ונשקפים ממנו נופים מרהיבים של האזור שמסביב. ישנן שתי כניסות ראשיות למבצר, ושעריו מוגנים על ידי חומות גבוהות. הוא מחולק לשני חלקים – המבצר התחתון והמבצר העליון. כיום, המבצר התחתון מכיל את הכניסה הראשית, בעוד שהמבצר העליון כולל מקדשים, פסל מודרני של שיוואג'י מהאראג', ומספר מבנים. במבצר ישנם כמה מגדלי שמירה ובאסטיונים שמטרתם הייתה לייצר יתרונות צבאיים אסטרטגיים בתקופת השימוש בו.

## מיקום
מבצר פראטאפגד שוכן 15 ק"מ מ ו-23 ק"מ מערבית ל, שהיא עיירה הררית פופולרית במהאראשטרה. המבצר ניצב בגובה 1,080 מטרים מעל גובה פני הים ונבנה על שלוחה המשקיפה על הדרך בין הכפרים פאר (Par) וקינסוואר (Kinesvar).

במבצר המוגן על ידי חומות ובאסטיונים יש מאגרי מים, ומצודה עם מבני מלכות ומנהלה. כמו כן יש בו מקדש  (כינוי של האלה דורגה) מתקופתו של צ'הטרפטי שיוואג'י. במקדש יש  (דמות מייצגת מקודשת) של האלה בהוואני, שלה שמונה ידיים (במראטהית: אשטבהוג'ה). כלי נשק של חיילים מוצגים ליד מקדש זה.

## היסטוריה
צ'הטרפטי שיוואג'י מהאראג', שליט האימפריה המראטהית, הטיל על , ראש ממשלתו, לבצע את בניית מבצר זה. מטרת הבנייה הייתה להגן על גדות נהרות ה ו, וכן להגן על מעבר פאר. בנייתו הושלמה בשנת 1656.

, בין שיוואג'י מהאראג' לבין אפזל חאן, מצביא מ, נערך למרגלות חומות מבצר זה ב-10 נובמבר 1659. זה היה המבחן הגדול הראשון של צבא הממלכה הצעירה, והניצחון בקרב זה הניח את היסודות להקמת האימפריה המראטהית.

מבצר פראטאפגד המשיך להיות מעורב בפוליטיקה האזורית. , שר ידוע מפונה, נכלא בפראטאפגד על ידי יריבו הפוליטי, השר , בשנת 1778. הוא הועבר מאוחר יותר ממבצר למבצר עד שנפטר במבצר ראיגד.

בשנת 1796, כינס נאנה פאדניס חיל מצב חזק בפראטאפגד, בעת שנמלט מתככיו של , לפני שיצא למהאד.

מבצר פראטאפגד הועבר לידי חברת הודו המזרחית הבריטית ב-1818, בעקבות התבוסה ב.

ביולי 2025 הוכרז המבצר חלק מאתר המורשת העולמית הסדרתי הנופים הצבאיים המראטהיים של הודו, מבצרים הפרוסים על פני שטחים גאוגרפיים מגוונים, והמציגים את העוצמה הצבאית של שלטון המראטהה.

## תיירות
התאגיד לתחבורה וכבישים של מדינת מהאראשטרה מפעיל שירותי הסעה סדירים של אוטובוסים למבצר פראטאפגד. במקום ישנן חנויות קטנות, מסעדות וחנות עבודות יד. בתי ספר רבים מארגנים גם טיולים חינוכיים למבצר. המבצר נמצא גם על מסלולי טיול רבים באזור.

במבצר ניצב פסל ברונזה גדול של שיוואג'י מהאראג' רוכב על סוס. הוא נחנך על ידי ג'ווהרלל נהרו, שהיה אז ראש ממשלת הודו, ב-30 נובמבר 1957. באותה שנה, מחלקת העבודות הציבוריות סללה דרך מכפר קומבהרוסי עד למבצר. בית הארחה ופארק קטן נבנו בתוך המבצר בשנת 1960.

## קישורים חיצוניים

## הערות שוליים

קטגוריה:הודו: מבצרים
קטגוריה:הנופים הצבאיים המראטהיים של הודו
קטגוריה:מבצרי גבעה
קטגוריה:מהאראשטרה
מחוז אוסטרהולץ

**מחוז אוסטרהולץ** (בגרמנית: **Landkreis Osterholz**) ממוקם בצפון סקסוניה התחתונה. עיר המחוז שלו היא אוסטרהולץ-שארמבק (Osterholz-Scharmbeck).

שני הנהרות המרכזיים במחוז הם ההמה והוומה (Wümme), ביניהם שפלה שבה שוכן אזור ביצות הכבול טויפלסמור (ביצת השטן).

הרשויות המקומיות במחוז הם: אוסטרהולץ-שרמבק (עיר המחוז), לילינטל, שוואנוודה, ריטרהודה, וורפסוודה וגראסברג.

המחוז גובל במחוזות אחרים בסקסוניה התחתונה: קוקסהאפן, רוטנבורג (וומה), ורדן, וזרמארש (ממערב לווזר), ובשטח העיר ברמן (השייכת למדינת ברמן).

## קישורים חיצוניים

אוסטרהולץ
יעקב זק (מנכ"ל)

**יעקב זק** (נולד ב-1 בינואר 1946) הוא מנהל ישראלי, שכיהן כמנכ"ל וכיו"ר גדות תעשיות ביוכימיה, מהחברות המרכזיות בישראל לתעשייה כימית ומזון. במהלך עשרות שנות פעילותו ניהל תהליכים מהותיים של צמיחה, התרחבות והובלת החברה לזירה בינלאומית.

## ביוגרפיה
זק נולד בברית המועצות בשנת 1946 ועלה לישראל עם משפחתו לישראל ב-1948. המשפחה התיישבה ביפו, ולאחר מספר שנים עברו לבת ים. זק סיים את לימודיו התיכונים בתיכון חשמונאים בת ים. הוא בעל תואר ראשון בכלכלה וחשבונאות ותואר שני במנהל עסקים מאוניברסיטת תל אביב. הוא רואה חשבון מוסמך.

### גדות ביוכימיה
יעקב זק החל את דרכו בגדות תעשיות ביוכימיה בשנת 1984. שימש בתפקידים ניהוליים לאורך השנים, בין היתר כסמנכ"ל כספים.

בשנת 1997 מונה למנכ"ל החברה, ושימש בתפקיד זה במשך 13 שנים. בתקופת כהונתו חלה צמיחה משמעותית בהיקף פעילות החברה: ב-1997 ההכנסות עמדו על כ-36 מיליון דולר ומספר העובדים היה כ-240; עד סיום תפקידו צמח המחזור לכ-160 מיליון דולר והחברה העסיקה כ-460 עובדים בישראל, סין וארצות הברית.

ב-2010 עבר לכהן כיו"ר פעיל של החברה, תפקיד שמילא עד 2011.

במהלך כהונתו, גדות ביוכימיה התרחבה משוק מקומי לחברה בינלאומית – בין השאר באמצעות הקמת מפעל לייצור חומצת לימון בסין והשקעות בפיתוח מוצרים חדשים ובשותפויות בינלאומיות. זק הוביל אסטרטגיה של גיוון תחומי הפעילות לייצור נגזרות כימיות, פיתוח תוספי מזון ורכיבים תזונתיים.

### תפקידים נוספים
לאחר פרישתו מגדות ביוכימיה המשיך זק לעסוק בתפקידי ניהול וייעוץ בגופים עסקיים, בהם דירקטור חיצוני ב-ניו-מד אנרג'י ויו"ר בחברות טכנולוגיה.

## קישורים חיצוניים
* 
* 

## הערות שוליים

קטגוריה:בוגרי אוניברסיטת תל אביב
קטגוריה:בוגרי תיכון חשמונאים (בת ים)
קטגוריה:דירקטורים ישראלים
קטגוריה:ישראלים ילידי ברית המועצות
קטגוריה:מנכ"לים ישראלים
קטגוריה:ישראלים שנולדו ב-1946
מזפה והזאבים

**מזפה והזאבים** (בצרפתית: **Mazeppa aux loups**) הוא ציור שמן על בד מאת הצייר הצרפתי הוראס ורנה, שנוצר בשנת 1826. היצירה שואבת השראה מהאגדה הרומנטית על האוטאמן האוקראיני איוואן מזפה. הציור שמור באוסף מוזיאון קאלווה שבעיר אביניון.

## היסטוריה
ימין|ממוזער|רישום הכנה.
ישנן שתי גרסאות של הציור *"מזפה* *והזאבים"* . הציור המקורי נוצר בשנת 1798 על ידי קרל ורנה,  אך ניזוק על ידי הוראס ורנה כאשר התאמן בסיף בסטודיו שלו.  תקרית זו הובילה את הצייר ליצור העתק של היצירה, שנרכש על ידי קרן קאלווה בשנת 1826. הציור הוצג בסלון פריז בשנת 1827. 

חייו הרומנטיים של האטמאן מזפה – שסיפורו זכה לתפוצה רחבה במיוחד הודות לפואמה מאת לורד ביירון - שימשו מקור השראה לוויקטור הוגו ולציירים רבים, במיוחד בכל הנוגע לאפיזודה שבה הוא רוכב על פני ערבות אוקראינה כשהוא קשור לגבו של סוס פרא.

בציור "מזפה והזאבים" משנת 1826, מבטא הוראס ורנה את אחד הדימויים החזותיים הבולטים שנוצרו בעקבות הפואמה של לורד ביירון על האטמאן האוקראיני איוואן מזפה. היצירה משתייכת למסורת רומנטית באמנות המאה ה־19, אשר הציגה את מזפה כדמות טראגית ורומנטית, הנקשרת עירום אל גב סוס פרא וננטשת לגורלה. בציורו של ורנה, נראה מזפה רתום לגבו של הסוס, בעוד להקת זאבים דולקת אחריהם – סצנה הטעונה מתח, אכזריות ותחושת דחיפות. מבקרים בני הזמן זיהו ביצירה לא רק דרמה פיזית, אלא גם ייצוג של מרד, תשוקה וחירות, בדומה ליצירותיהם של ציירים רומנטיים אחרים שהתייחסו למיתוס של מזפה. ורנה, לצד אמנים כתאודור ז'ריקו ובולנז'ה, העניק ביטוי חזותי לסיפור שכבר עוצב בספרות, במוזיקה ובדמיון התרבותי האירופי של תקופתו.

## תיאור היצירה
הציור מתאר את מזפה גוסס על גבו של סוס, בעוד להקת זאבים רודפת אחריו, בטוחים כי ישיגו את טרפם; כתוצאה מכך, נושאת הסצנה אופי טראגי.  מזפה מתואר עירום, קשור אל גב הסוס כשבטנו כלפי מעלה, באמצעות חבל בגוון ורוד־סלמון, אשר חושף את איבר מינו. ייתכן כי ההשראה לציור הסצנה נולדה לאחר שוורנה ערך רישומי תצפית של גורת זאבים ששהתה בגנו.

## קישורים חיצוניים

## הערות שוליים

קטגוריה:עירום באמנות
קטגוריה:ציורי שמן
קטגוריה:ציורים מהמאה ה-19
קטגוריה:זאבים בתרבות
קטגוריה:בעלי חיים באמנות
קטגוריה:הוראס ורנה: ציורים
קטגוריה:סוסים באמנות
הנוסחה המפורשת של רימן פון מנגולד

**הנוסחה המפורשת של רימן פון מנגולד** היא נוסחה לפונקציה השנייה של צ'בישב באמצעות אפסים (והקטבים) של פונקציית זטא של רימן. הפונקציה השנייה של צ'בישב סופרת באופן ממושקל את חזקות הראשוניים עד לערך נתון. מנוסחה זאת קל יחסית להסיק נוסחאות מפורשות לפונקציית המספרים הראשוניים \pi(x). בצורה זאת הנוסחה תקפה רק עבור x>0 לא שלם. נוסחה זאת ודומת לה סללו את הדרך להוכחת משפט המספרים הראשוניים.

## הנוסחה
\sum_
{
		n\in \N;\, p-\text{ ינושאר};\, p^n
אגף שמאל של הנוסחה נקרא  פונקציית צ'בישב השנייה ומסומן בדרך כלל ב-\psi(x). 
הנוסחה תקפה ל- x ממשי שאינו שלם. אם  x שלם אז צריך להחליף את אגף שמאל בממוצע עריכיו מיד לפני ומיד אחרי x.  תיקון זה של פונקציית צ'בישב השנייה מסומן בדרך כלל ב-\psi_0(x). 
הסימון  \mathrm{ord}_\rho מתייחס לריבוי האפס שיש לפונקציית זטא של רימן בנקודה \rho. אם \rho היא קוטב, אז ריבוי האפס מוגדר להיות מינוס מעלת הקוטב. אם אין בנקודה אפס או קוטב אז הריבוי הוא 0. הסכום באגף ימין נראה כאילו הוא רץ על קבוצה מעוצמת הרצף אולם בפועל הוא בן מניה, כיוון שכמעט תמיד הערך של   \mathrm{ord}_\rho  הוא  0. הסכום מתכנס בתנאי. כדי לקבל התכנסות זו יש לקחת את הגבול של הסכומים החלקיים על פי עיגולים גדלים סביב אפס.

ניתן להפוך נוסחה זו למפורשת יותר באופן הבא:
* לחשב את \frac{\zeta'(0)}{\zeta(0)} 
* לחשב את התרומה של הקוטב היחיד של פונקציית זטא של רימן  לאגף ימין. תרומה זו היא הפונקציה x והיא מהווה את עיקר הערך של אגף ימין עבור 
x גדול.
* לחשב את התרומה של כל האפסים הטריוויאליים של פונקציית זטא של רימן
* לשים לב שבהתאם להוכחת משפט המספרים הראשוניים כל יתר האפסים הם ברצועה \Re(z)\in(0,1).
כך מתקבלת הנוסחה הבאה:

\psi_0(x)=x-\ln(2\pi)-\tfrac{1}{2} \log (1-x^{-2})-\sum_{\Re(\rho)\in(0,1)} \mathrm{ord}_\rho\zeta \cdot \frac{x^\rho}{\rho}

## הוכחת הנוסחה

## קשר לנוסחה המפורשת של רימן עבור פונקציית הספירה של המספרים הראשוניים

## קישורים חיצוניים
* 

קטגוריה:פונקציות זטא
קטגוריה:תורת המספרים האנליטית
העיט, העורב והרועה

**העיט, העורב והרועה** הוא משל העוסק בחקיינות והשלכותיה. המשל לוקח מתוך קובץ משלי איזופוס, ומספרו 2 בסיווג פרי.

## המשל
עורב ראה עיט צולל למטה וחוטף טלה. מתוך רצון לחקות את העיט, ניסה גם העורב לתפוס איל. אך האיל היה כבד מדי, וטפריו של העורב הסתבכו בצמר. רועה שראה את המאבק תפס את העורב, גזר את כנפיו, ונתן אותו לילדיו לשעשוע. כששאלו הילדים איזה עוף זה, ענה: "זה עורב שחושב שהוא עיט." 

גרסה זו הופיעה גם אצל סמואל קרוקסול   ומוסר ההשכל שלו הוא ש"לא כל תכונה מצוינת וראוויה לשבח צריכה להיות מודל החיקוי שלנו. עלינו לספר את הסיפור שלנו ביושר ובהגינות, כדי שנוכל לראות מהן יכולותינו וכיצד עומדות הנסיבות שלנו: אחרת, אנו עלולים לא רק להפוך למגוחכים בעיני אחרים, אלא גם לפגוע בעצמנו, על ידי חיקוי מביך ובלתי שיפוטי כלשהו; אף על פי שזה קורה, להיות בהסמכה באמת ראויה לשבח ונהדרת."

## ראו גם
*משלי איזופוס
*סיווג פרי
## הערות שוליים

קטגוריה:משלי איזופוס
עונת 1983 בליגת העל הארגנטינאית

**עונת 1983 בליגת העל הארגנטינאית** הייתה העונה ה-92 של הליגה שמנוהלת על ידי התאחדות הכדורגל הארגנטינאית. כמו בשנה הקודמת השנה תחרויות של אליפות מטרופוליטנו (Campeonato Metropolitano) נערכה אחרי אליפות לאומית (Campeonato Nacional).

בהתאם לתוצאות של עונת 1982 קילמס אתלטיקו קלוב וסרמיינטו ירדו לליגת משנה. במקומם מליגת משנה עלו סן לורנסו, טמפרליי.

משחקי העונה החלו ב-12 במרץ 1983 והסתיימו ב- 22 בדצמבר 1983.  

באליפות לאומית (Campeonato Nacional) זכתה אסטודיאנטס לה פלאטה (התואר הרביעי) ובאליפות מטרופוליטנו (Campeonato Metropolitano) זכתה אינדפנדיינטה (התואר ה-13 הקבוצה). 
 
בסיום העונה נואבה צ'יקגו וראסינג קלוב ירדו לליגת משנה.

מריו חוסילוס מסן לורנסו כבש 11 שערים וזכה בתואר מלך השערים של אליפות לאומית. ויקטור רמוס מניואלס אולד בויס כבש 30 שערים וזכה בתואר מלך השערים של האליפות מטרופוליטנו.

פרס כדורגלן השנה בארגנטינה הוענק לריקרדו בוצ'יני מאינדפנדיינטה. 
## מתכונת התחרות
במהלך העונה נערכו 2 תחרויות נפרדות - אליפות לאומית (Campeonato Nacional) ואליפות מטרופוליטנו (Campeonato Metropolitano).

### מתכונת אליפות לאומית
באליפות זו השתתפו 19 קבוצות שבהמשך שיחקו באליפות מטרופוליטנו ו-13 קבוצות שזכו בתחרויות אזוריות. הקבוצות חולקו ל-8 בתים. בכל בית נערכו 6 סיבובים. על ניצחון במשחק הוענקו 2 נקודות ועל תיקו נקודה בודדת. לאחר שלב זה 24 קבוצות התקדמו לשלב השני בו הם חולקו ל-8 בתים, 3 קבוצות בכל בית. בכל בית נערכו 6 סיבובים (היו משחקים עם קבוצות מבתים אחרים).

בסיום בתחרות בבתים 16 קבוצות עלו לשלב הכרעה שנערך בשטית נוקאוט עם משחק כפול. הקבוצה המנצחת עלתה לגביע ליברטדורס.

### מתכונת אליפות מטרופוליטנו
באליפות מטרופוליטנו השתתפו קבוצות של ליגת העל מהעונה הקודמת למעט קילמס אתלטיקו קלוב וסרמיינטו שירדו ליגה ובתוספת סן לורנסו, טמפרליי שעלו מליגת משנה. כך שמספר הקבוצות נותר 19. העונה הסדירה כללה 36 סיבובים (משחק בית ומשחק חוץ). על ניצחון במשחק הוענקו 2 נקודות ועל תיקו נקודה בודדת. 

הקבוצות היורדות נקבעו על בסיס ממוצע נקודות בעונת 1982 ו-1983.

מנצחת התחרות העפילה לגביע ליברטדורס. 
## אליפות לאומית

### שלב הבתים
בתחרות השתתפו 19 קבוצות של ליגת העל ו-13 קבוצות שעלו לתחרות מליגות אזוריות.

שלב הבתים הראשון החל ב-12 במרץ והסתיים ב-10 באפריל. שלב הבתים השני התחיל ב-17 באפריל והסתיים ב-8 במאי,

התחרות כללה 6 סיבובים (משחקי בית ומשחקי חוץ) בשלב א' ו-3 סיבובים בשלב ב'. הקבוצות בשלב ב' נפגשו גם עם הקבוצות מבתים אחרים.

### שלב הוקאאוט
משחקי שמינית הגמר החלו ב-14 במאי והסתייו ב-19 במאי. משחקי רבע הגמר החלו ב-2 במאי והסתיימו ב-25 במאי. משחקי חצי הגמר נערכו ב-29 במאי ו-1 ביוני. משחקי הגמר נערכו ב-4 ביוני ו-10 ביוני.

קבוצת אסטודיאנטס לה פלאטה זכתה בתחרות והעפילה לגביע ליברטדורס.

## אליפות מטרופוליטנו

### טבלת התחרות

## קישורים חיצוניים

* נתונים מפורטים מאתר rsssf

## הערות שוליים

קטגוריה:תחרויות כדורגל ב-1983
קטגוריה:עונות בליגת העל הארגנטינאית
יהור ירמוליוק

**יהור רומנוביץ' ירמוליוק** (באוקראינית: **Єгор Романович Ярмолюк**; נולד ב-1 במרץ 2004 בוורחניודניפרובסק שבאוקראינה) הוא כדורגלן אוקראיני המשחק בעמדת הקשר בקבוצת ברנטפורד מהפרמייר ליג ובנבחרת אוקראינה.

## קריירת מועדונים
ירמוליוק גדל במחלקות הנוער של סטאל קמיאנסקה, דניפרו ודניפרו-1. הוא ערך 18 הופעות ליגה במדי הקבוצה הבוגרת של דניפרו-1 במסגרת ליגת העל האוקראינית.

ב-14 ביולי 2022 חתם על חוזה לשלוש שנים בברנטפורד מהפרמייר ליג.

## קריירה בין-לאומית
ב-20 במרץ 2025 ערך ירמוליוק את הופעת הבכורה שלו בנבחרת אוקראינה, בניצחון 1–3 על נבחרת בלגיה במסגרת ליגת האומות 2024/2025.

הוא נכלל בסגל נבחרת אוקראינה עד גיל 21 לטורניר אליפות אירופה עד גיל 21 בשנת 2025, וערך שלוש הופעות בטורניר.

## קישורים חיצוניים

## הערות שוליים

קטגוריה:כדורגלנים אוקראינים
קטגוריה:קשרי כדורגל אוקראינים
קטגוריה:כדורגלני דניפרו-1
קטגוריה:כדורגלני ברנטפורד
קטגוריה:כדורגלני נבחרת אוקראינה
קטגוריה:אוקראינים שנולדו ב-2004
פאול נבל

**פאול נבל** (בגרמנית: **Paul Nebel**; נולד ב-10 באוקטובר 2002 בבאד נאוהיים שבגרמניה) הוא כדורגלן גרמני המשחק בעמדת הקשר ההתקפי בקבוצת מיינץ 05 מהבונדסליגה.

## קריירת מועדונים
נבל גדל במחלקות הנוער של SC גרמניה נידר-מוקשטאדט, KSV קליין-קארבן, קיקרז אופנבך ומיינץ 05. ב-11 בספטמבר 2020 ערך את הופעת הבכורה שלו בקבוצה הבוגרת של מיינץ 05, בניצחון 5-1 על TSV הבלסה במסגרת הסיבוב הראשון של הגביע הגרמני לעונת . ב-20 בספטמבר ערך את הופעת הבכורה שלו בבונדסליגה, בהפסד 3-1 לר.ב. לייפציג במסגרת המחזור הראשון לעונת 2020/2021.

לקראת עונת  הושאל לקרלסרוהה מהבונדסליגה השנייה. בתום העונה הוארכה השאלתו בעונה נוספת. הוא ערך 65 הופעות ליגה במהלך תקופת ההשאלה, בהן הבקיע תשעה שערים.

לקראת עונת 2024/2025 חזר למיינץ 05. ב-9 בנובמבר 2024 הבקיע את שער הבכורה שלו במועדון, בניצחון 3-1 על בורוסיה דורטמונד במסגרת המחזור העשירי בליגה. הוא סיים את העונה עם עשרה שערי ליגה ב-31 הופעות.

## קריירה בין-לאומית
נבל נכלל בסגל נבחרת גרמניה עד גיל 21 לטורניר אליפות אירופה עד גיל 21 בשנת 2025, ואף שיחק והבקיע שער בהפסד לנבחרת אנגליה עד גיל 21 בגמר.

## קישורים חיצוניים

## הערות שוליים

קטגוריה:כדורגלנים גרמנים
קטגוריה:קשרי כדורגל גרמנים
קטגוריה:כדורגלני מיינץ 05
קטגוריה:כדורגלני קרלסרוהה
קטגוריה:גרמנים שנולדו ב-2004
טאקה

**טאקה** (בבנגלית: **টাকা**, סימן: **৳**, קוד: **BDT**, צורה מקוצרת: **Tk**) היא הההילך החוקי של בנגלדש. ביוניקוד, היא מקודדת ב־U+09F3 ৳ (סימן רופי בנגלדש).

בנק בנגלדש מפקח על הנפקת שטרות של 10 טאקה ומעלה, ואילו משרד האוצר אחראי לשטרות של 2 ו־5 טאקה. שטרות של 2 ו־5 טאקה הוחלפו ברובם במטבעות, ואילו מטבעות של סכומים נמוכים יותר (כולל כל מטבעות הפוישה) עד 1 טאקה כמעט יצאו מכלל שימוש בשל האינפלציה. הסמל הנפוץ ביותר לטאקה הוא "৳" ו־"Tk", המשמשים בקבלות בעת רכישת סחורות ושירותים. הטאקה מחולק ל־100 פוישה, אך מטבעות פוישה אינם עוד במחזור. הפוישה עדיין משמש לצורכי חשבונאות (לדוגמה: 123,456.78 טקה, כלומר 123,456 טקה ו־78 פוישה).

ב-8 במאי 2024, הבנק המרכזי קבע שער זחילה  של הטאקה ביחס לדולר האמריקאי, בשיעור של 117 טקות לדולר אמריקאי אחד.

## אטימולוגיה
[ממוזער|טנקה של ג'לאל א-דִין, סולטנות בנגל, [המאה ה-15]]
לפי "המילון האמריקאי להורשת השפה האנגלית" ובנגלפדיה, המילה ṭaka מקורה במילה הסנסקריט ṭaṅka, שמשמעה "מטבע כסף". זוהי מילת תרבות שמקורה אינו ברור, הקשורה למילה הטורקית təñkə שמשמעה "מטבע, כסף"; ראו גם טטרית tanka, אוזבקית tanga, קזחית tenge ורוסית denʹga. בבנגלית, המילה taka משמשת גם באופן כללי לכל כסף, מטבע או שטרות. לפיכך, בשפה מדוברת, דובר בנגלית עשוי להשתמש במילה "taka" כדי להתייחס לכסף, ללא תלות במטבע שבו הוא נקוב. כך גם במדינות הודו מערב בנגל וטריפורה, שם השם הרשמי של הרופי ההודי הוא "taka". בשפות הודיות מזרחיות אחרות המושפעות מפרקריט, בביהר היא "taka" בשפות המית'ילי והמגאדי; באסאם היא টকা tôka ובודישה היא ଟଙ୍କା taṅkā.

## קישורים חיצוניים

## הערות שוליים

קטגוריה:מטבעות בני המרה
קטגוריה:מטבעות אסיה
קטגוריה:בנגלדש: כלכלה
קבר נפוליאון (הוראס ורנה)

**קברו של נפוליאון** (בצרפתית: **Le Tombeau de Napoléon**) הוא ציור מאת הצייר הצרפתי הוראס ורנה, שהושלם באוקטובר 1821. היצירה מצויה כיום באוסף וולאס שבלונדון.

## תיאור היצירה
הציור מתאר את קברו של נפוליאון בונפרטה בנוף אידיאלי ורב־רושם. בעוד שבמציאות נקבר נפוליאון סמוך לנחל צר באי סנט הלנה, מציב ורנה את הקבר על שלוחה סלעית דרמטית המשקיפה אל הים. לרגלי הקבר נראים שרידיה של אונייה טרופה, שעל חלקיה חקוקים שמותיהם של הקרבות המרכזיים שניהל נפוליאון. משמאל נראים הגנרל שארל־טריסטן מונטולון (1783–1853) והגנרל אנרי־גאסיין ברטראן (1773–1844), שהתלוו אליו לגלותו, כשהם מנחמים איש את רעהו; ברטראן מלווה בבני משפחתו. ברקע השמימי הימני נראית קבוצת אבלים מרחפת על גבי ענן, ובה נמנים גם כמה ממרשלי נפוליאון שכבר מתו.

## הרקע ליצירה
הציור הוא גרסה הכוללת שינויים קלים לציור קודם של ורנה, שמיקומו כיום אינו ידוע. ורנה יצר את הציור המקורי מיד לאחר שנודע לו ביולי 1821 על מותו של נפוליאון, שהתרחש חודשיים קודם לכן, ב־5 במאי. גרסת אוסף וולאס הושלמה עד אוקטובר של אותה שנה.

## הערות שוליים

קטגוריה:ציורי היסטוריה
קטגוריה:הוראס ורנה: ציורים
קטגוריה:ציורים מהמאה ה-19
קטגוריה:ציורי שמן
קטגוריה:מים באמנות
קטגוריה:ציורים ימיים
קטגוריה:ציורים באוסף וולאס
הנשר והחיפושית

**הנשר והחיפושית** הוא משל הלקוח מקובץ משלי איזופוס. מספרו 3 בסיווג פרי. אף על פי שהוא שונה בפרטים, ניתן להשוות אותו לאגדה של הנשר והשועל. בשני המקרים הנשר מאמין שהוא בטוח מעונש על מעשה אלימות ונענש בהשמדת צאצאיו.

## המשל
ארנבת שבורחת מנשר מתחננת לחיפושית למחסה. החיפושית מתחננת בפני הנשר לכך שזכות המקלט לארנבת מוגנת בידי זאוס, אך הנשר מתעלם מהחיפושית ביוהרה, וקורע את הארנבת לגזרים. כנקמה, החיפושית מטפסת לקן הנשר ומגלגלת את ביציו, ועוקבת אחרי הקן ככל שהוא נבנה גבוה יותר. לבסוף הנשר מטיל את ביציו בחיקו של זאוס אך החיפושית עפה סביב ראשו של האל, או בגרסאות מסוימות מגלגלת עליו כדור גללים, מה שגורם לאל לזנק ולתת לביצים ליפול על האדמה. ישנם תיאורים חלופיים שבהם אפיזודת הארנבת אינה מופיעה כלל והסכסוך מסופר כארוך שנים ומורכב מפשיטות על מקומות הקינון אחד של השני. הסיפור סופר על ידי ויליאם קקסטון על סמור ונשר ואילו ז'יל קורוזט  מספר את סיפורם של נמלה ונשר בספר הסמלים שלו. בימי קדם הפך הסיפור לבסיס לפתגם יווני אירוני, "חיפושית הזבל משמשת כמיילדת לנשר" (ὁ κάνθαρος αετòν μαιεύεται), שנלקח מדמות של אריסטופנס *[[ליסיסטרטה|ליזיסטרטה]]*. דבר זה תועד על ידי ארסמוס בספרו "Adagia" (1507) , יחד עם חלופה לטינית, "Scarabaeus aquilam quaerit" (חיפושית זבל הצדה נשר), המשמשת לאדם חלש יותר הנלחם ביריב רב עוצמה.  במקום שבו ארסמוס סיפר את הסיפור באריכות, הקדיש אנדראה אלקיאטו  שיר לטיני קצר לווריאציה נוספת בספרו "" (1534) תחת הכותרת "A mimumus timiendum" (יש לחשוש אפילו מהקטנים ביותר). שם הוא הסביר כי "אף על פי שהוא נחות בכוח הפיזי, הוא עדיף באסטרטגיה. הוא מסתתר בסתר בנוצות הנשר מבלי שיורגש, כדי לתקוף את קן אויבו על פני השמיים הגבוהים. הוא חודר לתוך הביצים ומונע מהצאצאים המיוחלים להתפתח".

הירונימוס אוסיוס עסק גם הוא בנושא בשירה לטינית, תוך שהוא מביא את אותו מוסר השכל, וגם סיפר את הסיפור באריכות רבה יותר בספרו "" (1564). בשני המקרים מסופר על חיפושית זבל ("scarabaeus"), כפי שסופר על ידי לה פונטיין במשלים שלו (L'Escarbot et l'aigle, II.8). בכך החיפושית מובאת למשפט על ידי זאוס ומשכנעת את האל שהיא למעשה נוקמת את פשע ההוד המלכותית. כל מה שזאוס יכול לעשות הוא לשנות את עונת הרבייה של הנשר לאחד כאשר החיפושית בתרדמת חורף.

לאחר תקופתו של קקסטון, הסיפור הופיע שוב באנגלית רק לעיתים רחוקות. רוברט דודסלי  סיפר אותו באריכות באוסף שלו "אגדות נבחרות של איזופוס" (1761), אך ליווה אותו בהערות נוקבות לגבי אמיתותו לחיים. הסיפור המחודש של ויקראם סת' בספרו Beastly Tales (1991) פוסח באותה מידה מכיוון שהוא מעלה את הביצוע לפסוקי.

## ראו גם
*משלי איזופוס
*הנשר והשועל
*סיווג פרי

## קישורים חיצוניים

## הערות שוליים

קטגוריה:משלי איזופוס
רצועה צולבת

**רצועות צולבות** (נקראות גם רצועות צולבות צורת־X) הן זוגות של רצועות המסודרות בצורת האות X. הן מצויות במספר מפרקים בגוף, כגון מפרק הברך, מפרק כף היד ומפרק האטלנטו־אוקסיפיטלי. באופן דומה לחוטים בסולם יעקב, הרצועות הצולבות מייצבות את המפרק תוך שהן מאפשרות טווח תנועה גדול מאוד.

## ברך

### מבנה
ממוזער|רצועות צולבות
רצועות צולבות מצויות בברך של בני אדם ובעלי חיים דו־רגליים אחרים, ובמפרק הברך המקביל של בעלי חיים ארבע־רגליים, וכן בצוואר, באצבעות ובכף הרגל.

* רצועות הצלב של הברך הן הרצועה הצולבת הקדמית (ACL) והרצועה הצולבת האחורית (PCL). רצועות אלה הן שתי רצועות עבות ועגולות הנמשכות מראש השוקה לחריץ הבין־עלי (intercondyloid notch) של הירך. ה־ACL היא צידית, וה־PCL היא תיכונה. הן חוצות זו את זו בצורת X. שמן ניתן להן לפי מקום חיבורן לשוקה: ה־ACL מתחברת לחלק הקדמי של האזור הבין־עלי, וה־PCL לחלקו האחורי. ה־ACL וה־PCL נותרות נפרדות לאורך כל אורכן, וכל אחת מהן עטופה בשקיק סינוביאלי חלקי משלה. ביחס לירך, ה־ACL מונעת מהשוקה להחליק קדימה, וה־PCL מונעת מהשוקה להחליק אחורה.
* מבנה נוסף מסוג זה באנטומיה האנושית הוא הרצועה הצולבת של השן של חוליה אטלס, הנקראת גם "הרצועה הצולבת של האטלס", רצועה בצוואר היוצרת חלק מהמפרק האטלנטו-אוקסיפיטלי. 
* באצבעות, גידי הכופפים העמוקים והשטחיים עוברים במערכת מנהרות סחוסיות־עצמיות  מנגנון הכפיפה של רצועות טבעתיות ומאוזנות הנקראות גלגלות. הגלגלות המאוזנות מחברות את גידי הכופפים הארוכים. מספרן והיקפן של הרצועות המאוזנות והטבעתיות משתנה בין אדם לאדם, אך בדרך כלל נמצאות שלוש רצועות מאוזנות וארבע או חמש רצועות טבעתיות בכל אצבע (שנקראות בדרך כלל, למשל, "גלגלת A1" ו"גלגלת C1"). לאגודל מערכת דומה לגיד הכופף הארוך שלו, אך עם גלגלת אלכסונית יחידה המַחליפה את הגלגלות המאוזנות שנמצאות באצבעות
* לרגל האדם יש רצועה צולבת של השוק, הידועה גם כרטינקולום מותח תחתון של הרגל. לרגל הסוס יש זוג רצועות צולבות דיסטליות של עצמות שומשום במפרק המטאקרפופלנגיאלי. ניתן לראות רצועות אלה באמצעות טומוגרפיה ממוחשבת.

### משמעות קלינית

#### קרע
קרע ברצועה הצולבת הקדמית הוא אחד מ"מחלות הסטיפל הנרכשות השכיחות ביותר" בבני אדם, בכלבים ובחתולים; טראומה ישירה למפרק נדירה יחסית, וגיל נראה כגורם מרכזי.

פגיעות ברצועה הצולבת שכיחות אצל בעלי חיים, וב־2005 הוערך בסקר שנערך בארצות הברית כי הושקעו 1,320,000,000 דולר בטיפול ברצועה הצולבת הקדמית של כלבים.

## מיקומים אחרים
ממוזער|רצועות טבעתיות (A1-A5) וצלבניות (C0-C3) של נדן הגידים מעל גידי הכפיפה של האצבע המורה ביד ימין.

* רצועות צלב של האטלס
* רצועות צלב של האצבעות.

## קישורים חיצוניים

## הערות שוליים

קטגוריה:מערכת השריר-שלד
קטגוריה:מפרקים
מודל הלד-האו

**מודל הלד-האו** (באנגלית: **Held–Hou Model**) הוא מודל לתיאור תא הדלי, כפי שהיה קיים בהיעדר טורבולנציה אטמוספירית. המודל פותח על ידי אייזק הלד וארתור האו בשנת 1980.

מהות המודל היא שאוויר העולה מפני השטח באזור קו המשווה משמר את התנע הזוויתי שלו כשהוא נע לכיוון הקוטב. התפלגות הרוחות הזו, בתורה, מכתיבה כיצד יתפזרו הטמפרטורות, אשר מצידן קובעת את היקף הסירקולציה (עד לאיזה קו רוחב היא מגיעה), וזאת על ידי דרישה לשימור אנרגיה . הדבר עומד בניגוד לתפיסה המקורית של ג'ורג' הדלי, שטען כי הסירקולציה מגיעה עד לקטבים. למחזור הדלי אפקט קירור בקו המשווה ובסמוך לו מחד, ואפקט חימום בקווי רוחב גבוהים יותר בתוך התא מאידך. ניתן להמיר הובלת אנרגיה זאת להובלת מסה, על מנת לקבוע מה עוצמת הסירקולציה, על ידי נרמול, בהתאם ליציבות האנכית המתאימה. השפעות הלחות  ועונות השנה על המודל נחקרו גם הן.

בפועל, ההנחות הבסיסיות של המודל מופרות על ידי אטמוספירת כדור הארץ: התנע הזוויתי אינו נשמר, והאטמוספירה הטרופית אינה סגורה אנרגטית. לפיכך, זהו מודל מושגי שאינו מפיק תחזיות מדויקות מבחינה כמותית בכל הנוגע לעד כמה רגישה סירקולציית הדלי לשינויים בפרמטרים אטמוספיריים.

## הערות שוליים

קטגוריה:מטאורולוגיה טרופית
הנץ והזמיר

**הנץ והזמיר** הוא אחד המשלים המוקדמים ביותר ביוונית. מספר המשל הוא 4 בסיווג פרי, וגרסה מאוחרת יותר של המשל הנכללת אף היא בקובץ משלי איזופוס הנקראת לעיתים "**הזמיר והנץ**" או "**הזמיר, הנץ ולוכד הציפורים**" מספרה 567 בסיווג פרי. סיפורים התחילו כהרהור על השימוש השרירותי בכוח ובסופו של דבר הפכו לשיעור בשימוש נבון במשאבים.

## המשל

המשל המקורי הופיע בשירו של הסיודוס "מעשים וימים", פסוקים 202-12, יצירה המתוארכת לשבע מאות שנה לפני העידן המשותף  ולכן הרבה לפני התאריכים המסורתיים של איזופוס. הוא משמש כדי להמחיש את תיאורו של הסיודוס על נפילתו של האדם מתור הזהב של התמימות לעידן הברזל המושחת. כדוגמה לאופיו האלים והשרירותי, מסופר הסיפור על נץ שתופס זמיר; כשציפור השיר בוכה מכאב, הנץ פונה אליה: "אומללה, למה את צווחת? אחד חזק ממך בהרבה מחזיק אותך עכשיו, ואת חייבת ללכת לאן שאני לוקח אותך. ואם ארצה אכין ממך את ארוחתי, או שאשחרר אותך. את טיפשה שמנסה לעמוד בפני החזק יותר, כי את לא מקבלת את השליטה וסובלת כאב מלבד הבושה שלך."

המשל המיוחס מאוחר יותר לאיזופוס אינו מתועד בשום מסמך קלאסי ששרד, אך החל להופיע בימי הביניים המוקדמים. גרסאות מסוימות מרחיבות את תמונת האלימות בכך שציפור הטרף תוקפת את קינון הזמיר. היא מסכימה לחוס על האם וגוזליה אם הזמיר ישיר לה, אבל מכיוון שהציפור אכולת צער, השירה שלה נשמעת מאולצת וצווחנית. הנץ המאוכזב הורג את אחד הגוזלים, אך בתורו נלכד על ידי לוכד עופות.

בתקופת הרנסאנס מספר סופרים נאו-לטיניים מתעדים גרסאות חלופיות של המשל עם פרשנויות שונות למדי. הם כוללים את "Accipiter et Luscinia cantum pollicens" של לורנטיוס אבסטמיוס בסוף המאה ה-15, שירו של הירונימוס אוסיוס "" (1574) ושלושה שירים של פנטליאון קנדידוס  ב-"150 Fabulae" שלו (1604).

באגדות הללו, ציפור הזמיר מציעה לתגמל את הנץ על חנינתו על ידי שירה לו. אבל הנץ עונה בפרגמטיות: "אני מעדיף שתרגיע את הבטן שלי, כי אני יכול לחיות בלי השירים שלך, אבל אני לא יכול לחיות בלי אוכל". זוהי הגרסה שהפך לה פונטיין ל-"Le milan et le rossignol" (הנץ והזמיר, ) המסתיים בפתגם הנפוץ "לבטן ריקה אין אוזן". הציפור הציעה שיר המבוסס על מיתוס קלאסי על כך שהיא ניצלה, מחיר שהנץ דוחה כבלתי אכיל. העיבוד הופך את המשל להצהרה נגד חוסר המוחשיות של האמנות לא פחות מאשר שיעור במעשיות. הפתגם מתוארך לתקופה הקלאסית, וצוין על ידי ארסמוס ב*"אדגיה"* שלו כמקורו ב"חיי קאטו" של פלוטרכוס. אותה נקודת מבט עומדת בבסיס אגדות אחרות של איזופוס העוסקות בשימוש רודני בכוח, כמו הזאב והכבש, שבו ההתחכמויות נדחות לנוכח הרעב.

אגדה נוספת של איזופוס, הדייג והדג הקטן, מגיעה לאותה מסקנה כמו גרסאות אירופאיות מאוחרות יותר של "הנץ והזמיר". הדג הקטן מתחנן בפני הדייג שתפס אותו להמתין עד שיגדל במלואו, אך הוא מעדיף לא להרפות ממה שיש לו בתקווה לרווח עתידי לא ברור. בימי הביניים הרגש הזה היה מגולם בפתגם "**טובה ציפור אחת ביד משתיים על העץ"**, שתורגם ביצירה לטינית מהמאה ה-13 העוסקת בפתגמים עכשוויים (לתקופה).

## ראו גם
*משלי איזופוס
*סיווג פרי

## קישורים חיצוניים

## הערות שוליים

קטגוריה:משלי איזופוס
נבחרת איי מרשל בכדורגל

**נבחרת איי מרשל בכדורגל** (באנגלית: **Marshall Islands national soccer team**) היא נבחרת הכדורגל של איי מרשל, והיא מנוהלת על-ידי פדרציית הכדורגל של איי מרשל. הנבחרת אינה חברה בפיפ"א או בקונפדרציית הכדורגל של אוקיאניה.

## קישורים חיצוניים
* האתר הרשמי של נבחרת איי מרשל בכדורגל 

## הערות שוליים

קטגוריה:איי מרשל: כדורגל
איי מרשל
מצפה עמית

**מצפה עמית** הוא אתר הנצחה בגבעות הכורכר שבנס ציונה, אשר נחנך באפריל 2024 על ידי חבריו ובני משפחתו של עמית מגנזי, שנרצח במסיבת נובה ברעים במהלך מתקפת הטרור של חמאס ב-7 באוקטובר 2023. המצפה ממוקם סביב עץ גדול שהיה מקום מפגש קבוע של עמית וחבריו, והפך לאתר זיכרון פתוח לציבור.

## רקע
עמית מגנזי, תושב נס ציונה, נמנה עם קורבנות מתקפת הטרור בנגב המערבי, עת השתתף במסיבת נובה שנערכה בסמוך לקיבוץ רעים. לאחר מותו, החליטו חבריו ובני משפחתו להקים מצפה לזכרו בגבעות הכורכר בנס ציונה, במקום שבו נהגו להיפגש לעיתים קרובות - בסמוך לעץ גדול המצוי באתר.
## חנוכת המצפה
טקס חנוכת המצפה נערך כארבעה חודשים לאחר מותו, במעמד בני משפחת מגנזי, חבריו הקרובים, ותושבים רבים מהעיר. באירוע נכח גם עמוס לוגסי, מועמד לראשות עיריית נס ציונה, שציין את האירוע כחלק מהמאבק לזכר הנרצחים ולמען ערכים של חוסן קהילתי.
במהלך צעדת נס ציונה שנערכה ביולי 2025, עצרו חברי סיעתו של לוגסי במצפה, שם נשאה דברים אמו של עמית, ענת גולדשטיין מגנזי, חברת הסיעה ומועמדת ציבורית מוכרת בעיר. ענת כיהנה בעבר בדירקטוריון קריית התרבות, והייתה האישה החילונית הראשונה לכהן במועצה הדתית בעיר.

## קישורים חיצוניים

## הערות שוליים

קטגוריה:הטבח בפסטיבל נובה
קטגוריה:נס ציונה: אתרי טבע עירוני
קטגוריה:אנדרטאות באזור תל אביב והמרכז